Mireille Mathieuová

Mireille Mathieuová (; * 22. júl 1946, Avignon, Francúzsko) je francúzska speváčka.

 Hudobná kariéra 
Narodila sa v Avignone, v chudobnej mnohodetnej rodine. Mala trinásť súrodencov. Jej otec, Roger Mathieu, bol kamenár, ktorý sa chcel stať spevákom, matka Marcelle Mathieu sa starala o domácnosť. Mireille začala spievať už ako štvorročná v kostole počas polnočnej omše, neskôr rada počúvala rozhlasové nahrávky šansónových interpretov. Jej vzorom bola Edith Piaf. Už ako mladá pracovala v továrni. Z peňazí, ktoré si zarobila, platila za hodiny spevu u profesorky Laury Collierovej. 

Mireille Mathieu ako výrazný talent objavil Johnny Stark, ktorý bol manažér francúzskej speváckej hviezdy Johnnyho Hallydaya. Manažoval jej hudobnú kariéru, stretnutia s novinármi, s fotografmi, chodila na hodiny spevu, tanca, študovala francúzštinu, angličtinu či dokonca spoločenské správanie. Vystupovala s orchestrom Paula Mauriata, jej textárom bol André Pascal, ktorý bol autorom jej hitov, ako sú „Mon crédo“, „Viens dans ma rue“ či „La première étoile“. Dňa 21. novembra 1965 bola po svojom prvom televíznom vystúpení v parížskej Olympii označená za druhú Edith Piaf. Jej piesne „Mon crédo“ a „C'est ton nom“ sa stali vo Francúzsku veľkými hitmi, no známou sa stala aj za hranicami svojej krajiny: v Mexiku, Kanade a USA, kde vystúpila v Ed Sullivan Show (sledovanej 50 miliónmi divákov) či v relácii Dannyho Kayea. Neskôr v New Yorku v Show Merva Griffina či viackrát v Carnegie Hall. V Las Vegas Mireille Mathieu vystúpila s Frankom Sinatrom a Deanom Martinom, jej vystúpenia sa konali v tomto meste aj v Universal Amphitheatre. Spievala aj v bývalom východnom bloku, v Zimnom paláci v Petrohrade; bola prvou speváčkou zo západných krajín, ktorá vystúpila v Číne.

Mireille Mathieu patrí medzi najpredávanejších hudobných umelcov sveta. Predala viac ako 100 miliónov hudobných nahrávok. Nahrala približne 1 200 piesní v deviatich jazykoch, spolupracovala so svetovými hudobnými osobnosťami, ako sú Charles Aznavour, Barry Manilow, Paul Anka, Plácido Domingo, Julio Iglesias, Tom Jones, Peter Alexander, spievala so Zborom Červenej armády a s mnohými ďalšími. Medzi jej najznámejšie piesne patria hity „Acropolis adieu“, „Ne me quitte pas“, „Santa Maria de la mer“ či úspešná coververzia piesne „Blue Bayou“ od Roya Orbisona. Viacero hitov Mireille Mathieu napísal francúzsko-alžírsky skladateľ Eddy Marnay, ktorý spolupracoval aj s Edith Piaf.

V roku 1985 speváčke umrel otec. V roku 1989 zomrel Johnny Stark. V tom istom roku bola Mireille Mathieu požiadaná vtedajším francúzskym prezidentom Françoisom Mitterrandom, aby zaspievala na počesť generála Charlesa de Gaulla. Rok nato absolvovala niekoľko koncertov v Palais des Congrès v Paríži. V roku 2005 Mireille Mathieu po štyridsiatich rokoch na hudobnej scéne a po vydaní jej 38. francúzskeho hudobného albumu vystúpila v Olympii. Mireille Mathieu podporila v prezidentských voľbách na námestiach Nicolasa Sarkozyho zaspievaním hymny „La Marseillaise“.

 Diskografia 
 1966 - En direct de l'Olympia (Francúzsko)   
 1967 - Made in France (Francúzsko)  
 1967 - En direct de l'Olympia 1967 (Francúzsko)  
 1968 - Le merveilleux petit monde de Mireille Mathieu chante Noël (Francúzsko), vianočný album
 1969 - La première étoile (Francúzsko)  
 1969 - Sweet Souvenirs of Mireille Mathieu (Francúzsko)  
 1969 - Olympia (Francúzsko)  
 1969 - Mireille... Mireille (Nemecko) prvý nemecký album 
 1970 - Mireille... Mireille (Francúzsko)  
 1970 - Merci Mireille (Nemecko)  
 1971 - Bonjour Mireille (Francúzsko)  
 1971 - Mireille Mathieu en concert au Canada, záznam z koncertu
 1972 - Mireille Mathieu chante Francis Lai (Francúzsko)  
 1972 - J'étais si jeune (Francúzsko)  
 1972 - Meine Träume (Nemecko)  
 1973 - Olympia (Francúzsko)  
 1973 - L'amour et la vie (Francúzsko)  
 1974 - Und der Wind wird ewig singen (Nemecko)  
 1974 - Le vent de la nuit (Francúzsko)  
 1974 - Mireille Mathieu chante Ennio Morricone (Francúzsko)  
 1974 - Mireille Mathieu en concert à Byblos, záznam z koncertu v Libanone
 1975 - Apprends-moi (Francúzsko)  
 1975 - Rendezvous mit Mireille (Nemecko)  
 1975 - Wünsch Dir was – Eine musikalische Weltreise mit Mireille Mathieu (Nemecko)  
 1975 - On ne vit pas sans se dire adieu (Kanada)
 1976 - Et tu seras poète (Francúzsko)  
 1976 - Herzlichst Mireille (Nemecko)  
 1976 - Und wieder wird es Weihnachtszeit (Nemecko), vianočný album
 1977 - Sentimentalement vôtre (Francúzsko)  
 1977 - Die schönsten deutschen Volkslieder (Nemecko)  
 1977 - Der Rhein und Das Lied von der Elbe (Nemecko)  
 1977 - Das neue Schlager-Album (Nemecko)  
 1977 - Es ist Zeit für Musik (Nemecko) záznam z ZDF-Show 
 1978 - Fidèlement vôtre (Francúzsko)  
 1978 - J'ai peur d'aimer un souvenir (Japonsko)  
 1978 - Alle Kinder dieser Erde (Nemecko)  
 1979 - Mireille Mathieu chante Paul Anka: Toi et Moi (Francúzsko)  
 1979 - Mireille Mathieu Sings Paul Anka (World)
 1979 - Romantiquement vôtre (Francúzsko)  
 1979 - So ein schöner Abend (Nemecko)  
 1980 - Un peu... beaucoup... passionnément (Francúzsko)  
 1980 - Gefuhle (Nemecko)  
 1980 - 30 Favoritas de Mireille Mexico, album 3 LP s Madrecita del Niños dios
 1981 - Bravo tu as gagné (Japonsko)  
 1981 - Je vous aime… (Francúzsko)  
 1981 - Die Liebe einer Frau (Nemecko)  
 1982 - Trois milliards de gens sur Terre (Francúzsko)  
 1982 - Ein neuer Morgen (Nemecko)  
 1982 - Bonsoir Mathieu (Nemecko), záznam z ZDF-Show 
 1983 - Je veux l'aimer (Francúzsko)  
 1983 - Nur für dich (Nemecko)  
 1984 - Chanter (Francúzsko)  
 1984 - Los cuentos de cri cri (Mexiko) 
 1984 - The tales of cri cri (Spojené štáty)  
 1985 - La demoiselle d'Orléans (Francúzsko)  
 1985 - Les grandes chansons françaises (Francúzsko)  
 1985 - Welterfolge aus Paris (Nemecko) nemecky naspievaná verzia Les grandes chansons françaises
 1986 - In Liebe Mireille (Nemecko)  
 1986 - Après toi (Francúzsko)  
 1987 - Rencontres de femmes (Francúzsko)  
 1987 - Tour de L'Europe (Nemecko)  
 1988 - Mireille Mathieu à Moscou, záznam z koncertu v ZSSR
 1989 - L'Américain (Francúzsko)  
 1989 - Embrujo [Himno al amor, 1990] (Španielsko), po španielsky
 1990 - Ce soir je t'ai perdu (Francúzsko)  
 1991 - Una mujer Spain, po španielsky
 1991 - Mireille Mathieu - Que Pour Toi (Francúzsko)  
 1993 - Mireille Mathieu chante Piaf (Francúzsko)  
 1993 - Unter dem Himmel von Paris (Nemecko), nemecky naspievaná verzia Mireille Mathieu chante Piaf
 1995 - Vous lui direz (Francúzsko)  
 1996 - In meinem Traum (Nemecko)  
 1999 - Alles nur ein Spiel (Nemecko)  
 2002 - De tes mains (Francúzsko)  
 2005 - Une place dans mon coeur (Francúzsko)  
 2006 - Film et Shows (Francúzsko)  
 2007 - In Meinem Herzen (Nemecko) 
 2009 - Nah bei dir (Nemecko)

 Iné projekty  


 Zdroje 
 Český preklad biografie z oficiálnej stránky
 24 hodín online: Slávik z Avignonu - Mireille Mathieu (20. júla 2007) zdroj: SITA

Kategória:Francúzske speváčky
Kategória:Držitelia Radu Priateľstva
Kategória:Osobnosti z Avignonu